Völkerball, som i øvrigt betyder høvdingebold, er et live-album af Rammstein, udgivet på CD/DVD, i november 2006. Udgivelsen findes i tre udgaver, og er optaget i England, Frankrig, Japan og Rusland. Den primære koncert, som er optaget i Nimes, Frankrig, er med på samtlige udgaver, dog i forskellige længder. På Standard og Special Edition er live cd'en på 75 minutter, mens Limited Tourbook Edition har hele koncertmaterialet på 140 minutter med på cd.